CELEX: 32011R1183
Language: lv
Date: 2011-11-14 00:00:00
Title: Padomes Regula (ES) Nr. 1183/2011 ( 2011. gada 14. novembris ), ar kuru groza Regulu (EK) Nr. 521/2008, ar ko izveido kopuzņēmumu Kurināmā elementi un ūdeņradis

19.11.2011   
            
            
               LV
            
            
               Eiropas Savienības Oficiālais Vēstnesis
            
            
               L 302/3
            
         PADOMES REGULA (ES) Nr. 1183/2011
   (2011. gada 14. novembris),
   ar kuru groza Regulu (EK) Nr. 521/2008, ar ko izveido kopuzņēmumu “Kurināmā elementi un ūdeņradis”
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 187. pantu un 188. pantu,
   ņemot vērā Eiropas Komisijas priekšlikumu,
   pēc leģislatīvā akta projekta nosūtīšanas valstu parlamentiem,
   ņemot vērā Eiropas Parlamenta atzinumu (1),
   ņemot vērā Eiropas Ekonomikas un sociālo lietu komitejas atzinumu,
   saskaņā ar īpašu likumdošanas procedūru,
   tā kā:
   
               (1)
            
            
               Kopuzņēmumu “Kurināmā elementi un ūdeņradis” (turpmāk – “FCH kopuzņēmums”) 2008. gada 30. maijā ar Padomes Regulu (EK) Nr. 521/2008 (2) izveidoja tā dibinātāji, nozares grupa European Fuel Cell and Hydrogen Joint Technology Initiative Industry Grouping Aisbl (turpmāk – “nozares grupa”) un Komisija.
            
         
               (2)
            
            
               Pētniecības grupa kļuva par FCH kopuzņēmuma dalībnieku 2008. gada 14. jūlijā. Pētniecības grupa nodrošina gan finanšu ieguldījumu, gan ieguldījumu natūrā FCH kopuzņēmuma mērķu sasniegšanai. Ņemot vērā FCH kopuzņēmuma īpašo sastāvu, kā arī tā noteikumus un veidu, mērķus un darbības jomu, pētniecības grupas locekļi var gūt labumu no sasniegtajiem rezultātiem tāpat kā nozares grupas locekļi. Tāpēc ir pamatoti ļaut gan nozares grupas, gan pētniecības grupas ieguldījumus natūrā uzskatīt par līdzvērtīgu finanšu ieguldījumu.
            
         
               (3)
            
            
               Pētniecības grupa ir kļuvusi par FCH kopuzņēmuma dalībnieku, un tādēļ ir piemēroti uzskatīt, ka pētniecības organizāciju (tostarp universitāšu un pētniecības centru) ieguldījumi natūrā ir līdzvērtīgi Savienības ieguldījumam FCH kopuzņēmuma statūtu, kas pievienoti Regulai (EK) Nr. 521/2008 (turpmāk – “statūti”), nozīmē.
            
         
               (4)
            
            
               
                  FCH kopuzņēmums ir darbojies vairāk nekā divus gadus, un šajā laikposmā ir pabeigts pilns darbības cikls – publicēts uzaicinājums iesniegt priekšlikumus, izvērtēti priekšlikumi, risinātas sarunas par finansējumu, kā arī noslēgts dotāciju nolīgums. Minētajā laikposmā gūtā pieredze liecina, ka maksimālie finansējuma līmeņi FCH kopuzņēmuma projektos ir ievērojami jāsamazina visiem dalībniekiem. Rezultātā dalības līmenis FCH kopuzņēmuma darbībās salīdzinājumā ar sākotnēji plānoto izrādījās ievērojami zemāks.
            
         
               (5)
            
            
               Saskaņā ar statūtiem valde apstiprināja Regulas (EK) Nr. 521/2008 grozījumus.
            
         
               (6)
            
            
               Ja ieguldījumus natūrā no visām juridiskajām personām, kas piedalās pasākumos, uzskatītu par līdzvērtīgu finansējumu, tiktu atzīta pētniecības grupas dalība un palielināti finansējuma līmeņi, vienlaikus joprojām ievērojot līdzvērtības pamatprincipu, kā arī nepieciešamību piemērot godīgus un līdzsvarotus finansējuma samazinājumus dažāda veida dalībniekiem.
            
         
               (7)
            
            
               
                  FCH kopuzņēmuma programmu biroja (turpmāk – “programmu birojs”) kārtējās izmaksas būtu jāsedz tā trim dalībniekiem. Ir piemēroti noteikt, ka visiem FCH kopuzņēmuma dalībniekiem ir vienāds maksājumu grafiks.
            
         
               (8)
            
            
               Komisijai būtu jāpiešķir zināms elastīgums attiecībā uz pasākumiem, kas jāpieņem, ja netiek nodrošināta pietiekama līdzvērtība.
            
         
               (9)
            
            
               Patlaban finansējuma līmeni nosaka pēc katra saņemtā priekšlikuma izvērtējuma. Lai ļautu saņēmējiem aplēst potenciālā finansējuma apmēru, vajadzētu būt iespējai attiecībā uz katru uzaicinājumu noteikt minimālo finansējuma līmeni.
            
         
               (10)
            
            
               Tāpēc attiecīgi būtu jāgroza Regula (EK) Nr. 521/2008,
            
         IR PIEŅĒMUSI ŠO REGULU.
   1. pants
   Regulu (EK) Nr. 521/2008 groza šādi:
   
               1)
            
            
               regulas 6. panta 2. punktu aizstāj ar šādu:
               “2.   FCH kopuzņēmumam var būt pašam savi iekšējās revīzijas resursi.”;
            
         
               2)
            
            
               pielikumu groza saskaņā ar šīs regulas pielikumu.
            
         2. pants
   Neskarot Regulas (EK) Nr. 521/2008 pielikuma 12. panta 3. punktu, šī grozošā regula neietekmē tiesības un pienākumus, kas izriet no dotāciju nolīgumiem un citiem līgumiem, kurus FCH kopuzņēmums noslēdzis pirms šīs regulas spēkā stāšanās. Jo īpaši tā neietekmē tajos noteiktos finansējuma maksimālos apmērus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   Tomēr šīs regulas pielikuma 2. punkta a) apakšpunktu piemēro no 2008. gada 14. jūlija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 14. novembrī
      
         
            Padomes vārdā –
         
            priekšsēdētājs
         
         M. SAWICKI
      
   
   
      (1)  2011. gada 13. septembra atzinums (Oficiālajā Vēstnesī vēl nav publicēts).
   
      (2)  OV L 153, 12.6.2008., 1. lpp.
   
      PIELIKUMS
      Regulas (EK) Nr. 521/2008 pielikumā izklāstītos kopuzņēmuma “Kurināmā elementi un ūdeņradis” statūtus groza šādi:
      
                  1)
               
               
                  pielikuma 2. pantu groza šādi:
                  
                              a)
                           
                           
                              panta 2. punkta pirmo un otro ievilkumu aizstāj ar šādiem:
                              
                                          “—
                                       
                                       
                                          nodrošina to, ka tās ieguldījums FCH kopuzņēmuma resursos saskaņā ar šo statūtu 12. pantu tiek veikts avansā kā ieguldījums naudā, lai segtu 50 % no FCH kopuzņēmuma kārtējām izmaksām, un tiek iemaksāts FCH kopuzņēmuma budžetā tādos maksājumos, par kādiem panākta vienošanās,
                                       
                                    
                                          —
                                       
                                       
                                          nodrošina to, ka nozares ieguldījums FCH kopuzņēmuma finansēto PTD pasākumu realizēšanai kopā ar pārējo saņēmēju ieguldījumu ir līdzvērtīgs vismaz Savienības ieguldījumam,”;
                                       
                                    
                        
                              b)
                           
                           
                              panta 3. punkta otrās daļas ceturto ievilkumu aizstāj ar šādu:
                              
                                          “—
                                       
                                       
                                          nodrošina to, ka tās ieguldījums FCH kopuzņēmuma resursos saskaņā ar šo statūtu 12. pantu tiek veikts avansā kā ieguldījums naudā, lai segtu 1/12 no FCH kopuzņēmuma kārtējām izmaksām, un tiek iemaksāts FCH kopuzņēmuma budžetā tādos maksājumos, par kādiem panākta vienošanās.”;
                                       
                                    
                        
            
                  2)
               
               
                  pielikuma 12. pantu groza šādi:
                  
                              a)
                           
                           
                              panta 3. punktu aizstāj ar šādu:
                              “3.   FCH kopuzņēmuma darbības izmaksas sedz no Savienības finanšu ieguldījuma, kā arī no to juridisko personu ieguldījuma natūrā, kuras piedalās pasākumos. Iesaistīto juridisko personu ieguldījums ir līdzvērtīgs vismaz Savienības finanšu ieguldījumam.
                              Ar saņemtajiem ieguldījumiem rīkojas saskaņā ar līdzdalības noteikumiem, kas izklāstīti Lēmumā Nr. 1982/2006/EK.
                              Šo punktu piemēro no dienas, kurā pētniecības grupa kļuva par FCH kopuzņēmuma dalībnieci.”;
                           
                        
                              b)
                           
                           
                              panta 7. punkta otro un trešo daļu aizstāj ar šādām:
                              “Ja novērtējumā konstatē, ka ieguldījums natūrā no iesaistītajām juridiskajām personām neatbilst vajadzīgajam apjomam, Komisija nākamajā gadā var samazināt savu ieguldījumu.
                              Ja konstatē, ka divus gadus pēc kārtas ieguldījums natūrā no iesaistītajām juridiskajām personām neatbilst vajadzīgajam apjomam, Komisija var ierosināt Padomei izbeigt FCH kopuzņēmuma darbību.”;
                           
                        
            
                  3)
               
               
                  pielikuma 15. pantam pievieno šādu punktu:
                  “4.   Valde var pieņemt lēmumu noteikt minimālo finansējuma līmeni katrai dalībnieku kategorijai konkrētajā uzaicinājumā iesniegt priekšlikumus.”